Dinosaur Game

Το Dinosaur Game (γνωστό και ως Chrome Dino) είναι ένα παιχνίδι περιηγητή που αναπτύχθηκε από την Google και είναι ενσωματωμένο στον φυλλομετρητή ιστού Google Chrome. Στο παιχνίδι, ο παίκτης καθοδηγεί έναν Τυραννόσαυρο Ρεξ με pixel σε ένα δισδιάστατο, πλευρικής κύλισης, ερημικό τοπίο. Το παιχνίδι δημιουργήθηκε το 2014 από τους Σεμπαστιέν Γκαμπριέλ, Άλαν Μπέττες και Έντουαρντ Γιουνγκ.

 Τρόπος παιχνιδιού 
αριστερά|μικρογραφία|300x300εσ|Νυχτερινά γραφικά στο παιχνίδι
Όταν ένας χρήστης επιχειρεί να πλοηγηθεί σε μια ιστοσελίδα στο Google Chrome ενώ είναι εκτός σύνδεσης, το πρόγραμμα περιήγησης τον ειδοποιεί ότι δεν είναι συνδεδεμένος στο Διαδίκτυο, εμφανίζοντας στην οθόνη μια εικονοστοιχειωτή απεικόνιση Τυραννόσαυρου Ρεξ. Το παιχνίδι μπορεί να εκκινήσει είτε με το πάτημα του πλήκτρου διαστήματος ή του ↑ στον υπολογιστή, είτε με το πάτημα του δεινοσαύρου σε κινητές συσκευές Android ή iOS. Επιπλέον, η πρόσβαση στο παιχνίδι είναι δυνατή εισάγοντας chrome://dino ή chrome://network-error/-106 στο Omnibox.

Κατά τη διάρκεια του παιχνιδιού, ο δεινόσαυρος κινείται συνεχώς από αριστερά προς τα δεξιά σε ένα ασπρόμαυρο ερημικό τοπίο, με τον παίκτη να προσπαθεί να αποφύγει τα εμπόδια που έρχονται, όπως κάκτους και πτερόσαυρους, πηδώντας ή σκύβοντας. Με το πάτημα του πλήκτρου διαστήματος, του ↑, ή με το άγγιγμα του δεινοσαύρου σε κινητές συσκευές, ο δεινόσαυρος πραγματοποιεί άλμα. Το πάτημα του πλήκτρου ↓ είτε κάνει τον δεινόσαυρο να σκύψει, είτε τον αναγκάζει να πέσει ταχύτερα εάν πατηθεί ενώ βρίσκεται στον αέρα. Καθώς το παιχνίδι εξελίσσεται, η ταχύτητα αυξάνεται σταδιακά μέχρι ο παίκτης να συγκρουστεί με κάποιο εμπόδιο, γεγονός που οδηγεί άμεσα σε τερματισμό του παιχνιδιού.

Μόλις ο παίκτης φτάσει σε ένα συγκεκριμένο σημείο, το παιχνίδι εναλλάσσεται από ημέρα σε νύχτα (ή αντίστροφα, ανάλογα με το εάν έχει ενεργοποιηθεί η σκοτεινή λειτουργία στις ρυθμίσεις του προγράμματος περιήγησης). Στη συνέχεια, η χρωματική παλέτα και τα συνοδευτικά γραφικά καιρικών φαινομένων εναλλάσσονται καθώς το παιχνίδι προχωρά. Το παιχνίδι σχεδιάστηκε έτσι ώστε να φτάνει στη μέγιστη δυνατή βαθμολογία του έπειτα από περίπου 17 εκατομμύρια χρόνια συνεχούς παιχνιδιού, ως αναφορά στη χρονική περίοδο κατά την οποία ο Τυραννόσαυρος Ρεξ υπήρξε πριν εξαφανιστεί κατά το γεγονός μαζικής εξαφάνισης Κρητιδικής–Παλαιογένους.

Εάν ένας διαχειριστής δικτύου απενεργοποιήσει το Dinosaur Game, κατά την προσπάθεια εκκίνησης του παιχνιδιού εμφανίζεται μήνυμα σφάλματος, το οποίο συνοδεύεται από την εικόνα ενός μετεωρίτη που κατευθύνεται προς τον χαρακτήρα του παίκτη.

Ανάπτυξη
μικρογραφία|350x350εσ|Η κεφαλίδα "το παιχνίδι τελείωσε " και το κουμπί επανεκκίνησης αφού ο παίκτης πέσει πάνω σε έναν κάκτο
Το παιχνίδι δημιουργήθηκε από μέλη της ομάδας Chrome UX το 2014, η οποία αποτελούνταν από τους Σεμπαστιέν Γκαμπριέλ, Άλαν Μπέττες και Έντουαρντ Γιουνγκ. Ο Γκάμπριελ σχεδίασε τον χαρακτήρα του παίκτη, που ονομάστηκε «Μοναχικός T-Rex». Κατά τη διάρκεια της ανάπτυξης, το παιχνίδι έφερε την κωδική ονομασία "Project Bolan", ως αναφορά στον Μαρκ Μπόλαν, τραγουδιστή του συγκροτήματος T. Rex . Οι δημιουργοί επέλεξαν το θέμα του δεινόσαυρου ως λογοπαίγνιο για τη λειτουργία του παιχνιδιού, παραπέμποντας στην ιδέα ότι η έλλειψη σύνδεσης στο διαδίκτυο ισοδυναμεί με το να ζει κανείς στη «προϊστορική εποχή». 

Το παιχνίδι κυκλοφόρησε τον Σεπτέμβριο του 2014· αρχικά δεν λειτουργούσε σε παλαιότερες συσκευές, οπότε ο κώδικας ενημερώθηκε και επανακυκλοφόρησε τον Δεκέμβριο του ίδιου έτους.

 Ενημερώσεις 
Οι πτερόσαυροι προστέθηκαν ως εμπόδια με μια ενημέρωση του προγράμματος περιήγησης το 2015.

Τον Σεπτέμβριο του 2018 προστέθηκε ένα Easter egg με αφορμή τα 10α γενέθλια του Chrome και τα τέταρτα του παιχνιδιού· εμφανιζόταν μια τούρτα γενεθλίων στην έρημο και, εάν ο δεινόσαυρος την «έτρωγε», φορούσε καπελάκι καπελάκι γενεθλίων. Τον Νοέμβριο του ίδιου έτους, η Google εισήγαγε μια λειτουργία για την αποθήκευση της υψηλότερης βαθμολογίας του παίκτη. Ο πηγαίος κώδικας του παιχνιδιού είναι διαθέσιμος στον ιστότοπο του Chromium.

Τον Ιούλιο του 2020 προστέθηκε ένα Easter egg με την Ολυμπιακή δάδα για τους Θερινούς Ολυμπιακούς Αγώνες του Τόκιο 2020, το οποίο προσομοίωνε διάφορες ολυμπιακές δραστηριότητες. Μόλις έφτασε στη δάδα, μεταμορφωνόταν ώστε να συμμετέχει σε αγωνίσματα όπως κολύμβηση, τρέξιμο και άλλα. Αντί για τα συνηθισμένα εμπόδια με τους κάκτους και τους πτερόσαυρους, ο δεινόσαυρος αντιμετώπισε προκλήσεις που σχετίζονταν με τους Ολυμπιακούς Αγώνες. Το 2021, η Google παρουσίασε τον Μάρτιο ένα  widget για το IOS 14, το οποίο οδηγούσε τους παίκτες στη διεύθυνση chrome://dino. Ένα παρόμοιο widget παρουσιάστηκε στο Android αργότερα εκείνο το έτος. 

Το 2024, η Google κυκλοφόρησε το GenDino, το οποίο επέτρεπε στους χρήστες να πληκτρολογούν μια προτροπή και να δημιουργούν ένα παιχνίδι Dino με εικονογραφήσεις που παραγόταν μέσω τεχνητής νοημοσύνης. Το παιχνίδι αποσύρθηκε αργότερα τον ίδιο χρόνο.

 Αποδοχή και επιρροή 
Το παιχνίδι έχει λάβει ευρεία αναγνώριση. Το 2018, οι δημιουργοί αποκάλυψαν ότι παίζονταν περίπου 270 εκατομμύρια παιχνίδια μηνιαίως.
δεξιά|μικρογραφία|255x255εσ|Άγαλμα του Chrome Dino, που βρίσκεται στο Γκιουλαγκαράκ της Αρμενίας
Το Dinosaur Game αναφέρεται στο εισαγωγικό τμήμα («couch gag») του πρώτου επεισοδίου της 34ης σεζόν των The Simpsons, με τίτλο Habeas Tortoise.

Τον Αύγουστο του 2020, οι MSCHF και 100 Thieves συνεργάστηκαν για να δημιουργήσουν μια τροποποιημένη έκδοση του παιχνιδιού με τίτλο Dino Swords, η οποία περιλάμβανε ένα μικρό οπλοστάσιο όπλων και χάπια επιβράδυνσης του χρόνου· σε περίπτωση κακής χρήσης, τα όπλα μπορούσαν να στραφούν εναντίον του ίδιου του δεινοσαύρου.
 Παραπομπές 

Κατηγορία:Βιντεοπαιχνίδια του 2014
Κατηγορία:Βιντεοπαιχνίδια δράσης
Κατηγορία:Βιντεοπαιχνίδια ατελείωτου τρεξίματος
Κατηγορία:Side-scrolling βιντεοπαιχνίδια
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες